
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 84 

6 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων των κελυφών έξι (6) 
κτιρίων στην Νάουσα Ν. Ημαθίας, επί της οδού 
Αγίας Τριάδος 4 (φερομένου ως ιδιοκτησίας Ειρή¬ 
νης Γιούργα), επί της οδού Αγίας Τριάδος 6 (φε¬ 
ρομένου ως ιδιοκτησίας Καλλιόπης Τράίου ), επί 
της οδού Καρατάσου 14 (φερομένου ως ιδιοκτη¬ 
σίας Καλλιόπης Τραίου ), επί της οδού Καρατά¬ 
σου 12 (φερομένου ως ιδιοκτησίας Αλέξανδρου 
Καλαιτζίδη), επί της οδού Καρατάσου 16 (φερομέ¬ 
νου ως ιδιοκτησίας Ιωαννίδου) και επί των οδών 
Φιλώτα Κοκκίνου και Γρηγορίου Κολωνιάρη 1 (φε¬ 
ρομένου ως ιδιοκτησίας Δημητρίου και Χρήστου 
Μακρή ) και καθορισμός ειδικών όρων και περιο¬ 
ρισμών δόμησης αυτών. 1 

Χαρακτηρισμός ως διατηρητέου του κτιρίου και ενός 
στοιχείου (σιντριβάνι) του περιβάλλοντος χώρου 
αυτού, που βρίσκεται επί της οδού Γηροκομείου 
12, στην πόλη της Βέροιας, φερομένου ως ιδιοκτη¬ 
σίας της μονάδας φροντίδας ηλικιωμένων «ΣΩΣ- 
ΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ» και καθορισμός 
ειδικών όρων και περιορισμών δόμησης αυτού.. 2 


ΑΠΟΦΑΣΕΙ Σ 

Αριθμ. 1022 (1) 

Χαρακτηρισμός ως διατηρητέων των κελυφών έξι (6) 
κτιρίων στην Νάουσα Ν. Ημαθίας, επί της οδού Αγί¬ 
ας Τριάδος 4 (φερομένου ως ιδιοκτησίας Ειρήνης 
Γ ιούργα), επί της οδού Αγίας Τριάδος 6 (φερομένου 
ως ιδιοκτησίας Καλλιόπης Τράίου ), επί της οδού Κα¬ 
ρατάσου 14 (φερομένου ως ιδιοκτησίας Καλλιόπης 
Τράίου ), επί της οδού Καρατάσου 12 (φερομένου ως 
ιδιοκτησίας Αλέξανδρου Καλαιτζίδη), επί της οδού 
Καρατάσου 16 (φερομένου ως ιδιοκτησίας Ιωαννίδου) 
και επί των οδών Φιλώτα Κοκκίνου και Γρηγορίου 
Κολωνιάρη 1 (φερομένου ως ιδιοκτησίας Δημητρίου 
και Χρήστου Μακρή ) και καθορισμός ειδικών όρων 
και περιορισμών δόμησης αυτών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79Α') «Νέος Οικοδομικός 


Κανονισμός» και ειδικότερα του άρθρου 6 αυτού, για την 
Προστασία Αρχιτεκτονικής και Φυσικής Κληρονομιάς. 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 85/2012 (ΦΕΚ 141/Α721.06.2012) και ειδικό¬ 
τερα του άρθρου 7 που αναφέρεται στην επανίδρυση 
του Υπουργείου Μακεδονίας και Θράκης. 

2. Την υπ’ αριθ. οικ. 1020/19-03-2015 (ΦΕΚ 391/Β723-3-2015) 
απόφαση του Πρωθυπουργού και του Υπουργού Εσωτε¬ 
ρικών και Διοικητικής Ανασυγκρότησης, «Ανάθεση αρμο¬ 
διοτήτων στην Υφυπουργό Εσωτερικών και Διοικητικής 
Ανασυγκρότησης, Μαρία Κόλλια-Τσαρουχά» του πρώην 
Υπουργείου Μακεδονίας Θράκης και των υπαγόμενων 
σε αυτό υπηρεσιών και αυτοτελών τμημάτων. 

3. Την από 23/5/2013 αιτιολογική έκθεση της Διεύθυν¬ 
σης Περιβάλλοντος και Υποδομών του Υ.ΜΑ.Θ., που αφο¬ 
ρά στον χαρακτηρισμό ως διατηρητέου του κελύφους 
των κτιρίων του θέματος και στον καθορισμό ειδικών 
όρων και περιορισμών δόμησης αυτών. 

4. Το με αριθμ. 1600/28-5-2013 έγγραφο της Διεύθυν¬ 
σης Περιβάλλοντος και Υποδομών του Υ.ΜΑ.Θ. με το 
οποίο κοινοποιείται η προαναφερθείσα αιτιολογική 
έκθεση. 

5. Τη με αριθμ. ΥΜΑΘ 3072/27.06.2013 ένσταση των 
Μακρή Χρήστου και Μακρή Δημήτριου κατά της από 
23/5/2013 αιτιολογικής έκθεσης για το κτίριο επί των 
οδών Φιλώτα Κοκκίνου και Γ ρηγορίου Κολωνιάρη 1 και 
η από 24-7-2013 εξέταση της από την υπηρεσία μας. 

6. Το γεγονός ότι δεν υποβλήθηκε ένσταση, στο προ- 
βλεπόμενο χρονικό διάστημα από τους άλλους φερόμε- 
νους ως ιδιοκτήτες του κτιρίων του θέματος. 

7. Τα 2/19-3-2013 και 4/ 28-3-2013 πρακτικά της ΕΠΑΕ 
Νάουσας με την ομόφωνη θετική γνωμοδότησή τους 
για τη διατήρηση των κτιρίων του θέματος. 

8. Την από 26-11-2014 θετική γνωμοδότηση του ΚΕΣΑ/ 
ΥΜΑΘ (πρακτικό 5/26-11-2014/θέμα 3ο), αποφασίζουμε: 

1. Απορρίπτουμε την με αριθμ. ΥΜΑΘ 3072/27.06.2013 
ένσταση των Μακρή Χρήστου και Μακρή Δημήτριου 
κατά της από 23/5/2013 αιτιολογικής έκθεσης για το 
κτίριο επί των οδών Φιλώτα Κοκκίνου και Γρηγορίου 
Κολωνιάρη 1. 

2. Χαρακτηρίζουμε ως διατηρητέα τα κελύφη των έξι 
(6) κτιρίων, που βρίσκονται επί της οδού Αγίας Τριά- 

δος 4 (φερομένου ως ιδιοκτησίας Ειρήνης Γιούργα), επί 
της οδού Αγίας Τριάδος 6 (φερομένου ως ιδιοκτησίας 
Καλλιόπης Τραΐου), επί της οδού Καρατάσου 14 (φερο¬ 
μένου ως ιδιοκτησίας Καλλιόπης Τράίου), επί της οδού 
Καρατάσου 12 (αγνώστου), επί της οδού Καρατάσου 16 
(φερομένου ως ιδιοκτησίας Ιωαννίδου), όπως φαίνονται 
στο αντίγραφο του αποσπάσματος του σχεδίου πόλης 
κλίμακας 1:1000 που συνοδεύει την έκθεση αυτή, κα¬ 
θώς και το κέλυφος του κτιρίου επί των οδών Φιλώτα 
Κοκκίνου και Γρηγορίου Κολωνιάρη 1 (φερομένου ως 
ιδιοκτησίας Δημητρίου και Χρήστου Μακρή), όπως φαί¬ 
νεται στο αντίγραφο του τοπογραφικού διαγράμματος 
κλίμακας 1:200 που συνοδεύει την έκθεση αυτή για τους 
παρακάτω κυρίως λόγους: 

α) Το σύνολο των πέντε (5) κατοικιών στην ευρύτερη 
περιοχή της Αγίας Τριάδος αποτελεί ενιαίο μορφολογι- 
κό σύνολο, που συγκεντρώνει χαρακτηριστικά στοιχεία 
της τοπικής Μακεδονίτικης Αρχιτεκτονικής του 19ου 
αιώνα, 

β) το κτίριο επί των οδών Φιλώτα Κοκκίνου και Γρη- 
γορίου Κολωνιάρη 1,αποτελεί χαρακτηριστικό δείγμα 
αρχιτεκτονικής αστικής κατοικίας του 20ου αιώνα, 

γ) ο χαρακτηρισμός τους θα συμβάλει στη διατήρηση 
της ιστορικής μνήμης και φυσιογνωμίας της συγκεκρι¬ 
μένης περιοχής της Νάουσας. 

3. Για το κτίριο επί της οδού Αγ. Τριάδος 6, λόγω 
της κακής κατάστασης στην οποία αυτό έχει περιέλθει, 
εφόσον διαπιστωθεί αδυναμία άρσης της επικινδυνότη- 
τάς του με ηπιότερα μέτρα και εφαρμοστεί η έκθεση 
της τριμελούς επιτροπής σύμφωνα με τις διατάξεις του 
αρθ.7 του Π.Δ. της 13.04.1929, πρέπει να προηγηθεί η 
φωτογραφική και σχεδιαστική αποτύπωσή του, ώστε 
να είναι δυνατή η ανακατασκευή αυτού ή πιθανόν τμη¬ 
μάτων αυτού (άρθρο 6, Ν. 4067/2012). 

4. Στα υπόλοιπα χαρακτηριζόμενα διατηρητέα κελύφη 
των κτιρίων του θέματος απαγορεύεται κάθε αφαίρεση, 
αλλοίωση ή καταστροφή των επί μέρους αρχιτεκτονι¬ 
κών ή διακοσμητικών του στοιχείων και γενικά κάθε 
επέμβαση που θίγει τον αρχιτεκτονικό χαρακτήρα τους 
και αλλοιώνει τη μορφή τους. 

5. Επιτρέπονται: α) ο εκσυγχρονισμός των εγκατα¬ 
στάσεων, η στατική ενίσχυση, η εσωτερική διαρρύθμιση 
των κτιρίων για λόγους στατικούς και λειτουργικούς, 


β) εσωτερικές διαρρυθμίσεις με νέο φέροντα οργα¬ 
νισμό και η δυνατότητα αναδιάρθρωσης χώρων έτσι 
ώστε να εξυπηρετούν τις ανάγκες και τις λειτουργίες 
ενός βιώσιμου κτιρίου, χωρίς υπέρβαση του ισχύοντος 
για την περιοχή συντελεστή δόμησης, 

γ) μικρές τροποποιήσεις στα ανοίγματα του κτιρίων, 
εφόσον κρίνονται αναγκαίες για τη λειτουργικότητα 
τους, με νέα ίδιας μορφής με τα παλιά, ώστε να εναρ¬ 
μονίζονται με το χαρακτήρα τους, 

δ) η αποκατάσταση του κτιρίου επί της οδού Αγίας 
Τριάδος 6 (στέγη, τοιχοποιίες, κουφώματα κ.τ.λ.) του, 
καθώς και η επισκευή όπου απαιτείται για όλα τα κτίρια 
του θέματος. 

6. Απαγορεύεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση των κτιρίων 
πλην των αναγκαίων, περιορισμένων διαστάσεων επι¬ 
γραφών, που πληροφορούν για τη χρήση των χώρων 
του κτιρίου. 

7. Για οποιαδήποτε επέμβαση στα διατηρητέα κελύφη 
των κτιρίων του θέματος, όπως και στον περιβάλλοντα 
χώρο αυτών, αλλά και για την τοποθέτηση των ανα¬ 
γκαίων επιγραφών, απαιτείται ο έλεγχος των σχετικών 
μελετών από το οικείο συμβούλιο αρχιτεκτονικής και 
η έγκριση αυτών από τη Διεύθυνση Περιβάλλοντος και 
Πολιτισμού του Υπουργείου Εσωτερικών και Διοικητικής 
Ανασυγκρότησης (π. ΥΜΑΘ) 

8. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

9. Κάλυψη Δαπάνης; Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Απριλίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

Αριθμ. 7423/2014 (2) 

Χαρακτηρισμός ως διατηρητέου του κτιρίου και ενός 
στοιχείου (σιντριβάνι) του περιβάλλοντος χώρου αυ¬ 
τού, που βρίσκεται επί της οδού Γηροκομείου 12, στην 
πόλη της Βέροιας, φερομένου ως ιδιοκτησίας της 
μονάδας φροντίδας ηλικιωμένων «ΣΩΣΣΙΔΕΙΟ ΓΗ¬ 
ΡΟΚΟΜΕΙΟ ΒΕΡΟΙΑΣ» και καθορισμός ειδικών όρων 
και περιορισμών δόμησης αυτού. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α709.04.2012) «Νέος Οι¬ 
κοδομικός Κανονισμός» και ειδικότερα του Αρθρου 6 
αυτού «Προστασία Αρχιτεκτονικής και Φυσικής Κλη¬ 
ρονομιάς». 

β) Του Π.Δ. 24/2015 (ΦΕΚ 20/Α727.01.2015) «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων», και ειδικότερα 
του Άρθρου 1 αυτού «Σύσταση Υπουργείου Εσωτερικών 
και Διοικητικής Ανασυγκρότησης». 

γ) Του Π.Δ. 108/2014 (ΦΕΚ 175/Α728.08.2014) «Οργανι¬ 
σμός του Υπουργείου Μακεδονίας και Θράκης». 

2. Την υπ’ αριθμ. 1020/19.03.2015 (ΦΕΚ 391/Β723.03.2015) 
απόφαση του Πρωθυπουργού και του Υπουργού Εσωτε¬ 
ρικών και Διοικητικής Ανασυγκρότησης «Ανάθεση Αρμο¬ 
διοτήτων στην Υφυπουργό Εσωτερικών και Διοικητικής 
Ανασυγκρότησης, Μαρία Κάλλια - Τσαρουχά». 

3. Την από 24.02.2014 αιτιολογική έκθεση του τ. Τμή¬ 
ματος ΠΕ.ΧΩ.Δ.Ε., της τ. Δ/νσης Περιβάλλοντος και 
Υποδομών, του τ. Υπουργείου Μακεδονίας και Θράκης. 

4. Το με αριθμ. 4787/2013/25.02.2014 έγγραφο του τ. 
Τμήματος ΠΕ.ΧΩ.Δ.Ε., της τ. Δ/νσης Περιβάλλοντος και 
Υποδομών, του τ. Υπουργείου Μακεδονίας και Θράκης, 
με το οποίο κοινοποιήθηκε η παραπάνω αιτιολογική 
έκθεση στη φερόμενη ως ιδιοκτήτρια του κτιρίου μονά¬ 
δα φροντίδας ηλικιωμένων «ΣΩΣΣΙΔΕΙΟ ΓΗΡΟΚΟΜΕΙΟ 
ΒΕΡΟΙΑΣ». 

5. Το με αριθμ. 68/31.03.2014 (Υ.ΜΑ.Θ. 2098/14.04.2014) 
έγγραφο της μονάδας φροντίδας ηλικιωμένων «ΣΩΣΣΙ- 
ΔΕΙΟ ΓΗΡΟΚΟΜΕΙΟ ΒΕΡΟΙΑΣ». 

6. Τη γνωμοδότηση του Κεντρικού Συμβουλίου Αρχιτε¬ 
κτονικής Μακεδονίας και Θράκης (πρακτικό 5/26.11.2014/ 
θέμα 2ο), αποφασίζουμε: 

1. Χαρακτηρίζεται ως διατηρητέο το κτίριο, που βρί¬ 
σκεται επί της οδού Γηροκομείου 12, στην πόλη της Βέ¬ 
ροιας, φερόμενο ως ιδιοκτησία της μονάδας φροντίδας 
ηλικιωμένων «ΣΩΣΣΙΔΕΙΟ ΓΗΡΟΚΟΜΕΙΟ ΒΕΡΟΙΑΣ», όπως 
φαίνεται στο τοπογραφικό διάγραμμα κλίμακας 1:500, 

που θεωρήθηκε από τη Διεύθυνση Περιβάλλοντος και 
Πολιτισμού του Υπουργείου Εσωτερικών και Διοικητι¬ 
κής Ανασυγκρότησης (π. Υ.ΜΑ.Θ.) και που σε σμίκρυνση 
αντίτυπό του δημοσιεύεται με την απόφαση αυτή, για 
τους παρακάτω λόγους: 

α) Είναι ένα από τα σημαντικότερα ιστορικά κτίρια 
της Βέροιας και το μοναδικό σωζόμενο δείγμα γραφικής 
(ρίοΙυΓθεηυθ) έπαυλης που κτίστηκε στην πόλη. 

β) Πρόκειται για ιδιαίτερα αξιόλογο κτίριο των αρχών 
του 20ου αιώνα, στο οποίο συναντώνται τυπολογικά και 
μορφολογικά στοιχεία των γραφικών επαύλεων των 
χωρών της Βόρειας Ευρώπης, όπως η ακανόνιστη ορ¬ 
γάνωση της κάτοψης, η διαμόρφωση έντονα κεκλιμένων 


στεγών, οι ψηλές καμινάδες κ.τ,λ., αλλά και μορφολογικά 
στοιχεία δανεισμένα από τις Ιταλικές Βίλλες, όπως η 
στεγασμένη βεράντα, που στο εν λόγω κτίριο συνα- 
ντάται ως υπόστυλος στεγασμένος χώρος μεγάλων 
διαστάσεων. 

γ) Η διατήρησή του θα συμβάλλει στην περαιτέρω 
διάσωση των αξιόλογων κτιρίων στην περιοχή και στη 
διατήρηση της ιστορικής μνήμης και φυσιογνωμίας της 
πόλης της Βέροιας. 

2. Χαρακτηρίζεται ως διατηρητέο το σιντριβάνι, που 
βρίσκεται σε κοντινή απόσταση από την βορειοανατολι¬ 
κή όψη του κτιρίου, καθώς αποτελεί αξιόλογο στοιχείο 
του περιβάλλοντος χώρου του. 

3. Δεν χαρακτηρίζεται ως διατηρητέο το πρόσκτι- 
σμα που βρίσκεται σε επαφή με τη βορειοδυτική όψη 
του κτιρίου στο επίπεδο του ισογείου, καθώς και το 
πρόσκτισμα που βρίσκεται πάνω από τον υπόστυλο 
χώρο του βορειοανατολικού τμήματος του κτιρίου στο 
επίπεδο του δευτέρου ορόφου. 

4. Στο χαρακτηριζόμενο ως διατηρητέο κτίριο, κα¬ 
θώς και στο χαρακτηριζόμενο ως διατηρητέο στοιχείο 
του περιβάλλοντος χώρου αυτού, απαγορεύεται κάθε 
αφαίρεση, αλλοίωση ή καταστροφή των επί μέρους αρ¬ 
χιτεκτονικών ή διακοσμητικών στοιχείων του και γενικά 
κάθε επέμβαση που θίγει τον αρχιτεκτονικό χαρακτήρα 
και αλλοιώνει τη μορφή του. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική επέμβαση 
στη διαρρύθμιση των κτιρίου για λόγους στατικούς και 
λειτουργικούς, χωρίς αλλοίωση του αρχιτεκτονικού και 
μορφολογικού του χαρακτήρα και των βασικών αρχών 
της σύνθεσής του. 

6. Επιβάλλεται η απομάκρυνση της επιγραφής που 
βρίσκεται στη νοτιοδυτική όψη του κτιρίου, στο επίπεδο 
του ορόφου, καθώς και η απομάκρυνση της μεταλλικής 
πέργκολας που εφάπτεται στην εν λόγω όψη. 

7. Επιβάλλεται η επισκευή και αποκατάσταση των 
επιχρισμάτων, των διακοσμητικών και μορφολογικών 
στοιχείων, των κουφωμάτων και των στεγών που έχουν 
υποστεί φθορές, καθώς και η ανακατασκευή της στέγης 
του υπόστυλου χώρου που βρίσκεται στο βορειοανα¬ 
τολικό τμήμα του κτιρίου. 

8. Επιτρέπεται η αποκατάσταση, κατά προσέγγι¬ 
ση, της αρχικής μορφής του εξωτερικού υπόστυλου 
χώρου του νοτιοανατολικού τμήματος του κτιρίου, 
που καλύπτονταν από μεταλλική ή ξύλινη πέργκολα, 
ο οποίος μετατράπηκε σε χώρο κύριας χρήσης και 
απέκτησε τη μορφή με την οποία υφίσταται σήμερα, 
μετά τη δωρεά του κτιρίου στο «Αδελφάτο του Γη¬ 
ροκομείου Βέροιας». 

9. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις του 
διατηρητέου κτιρίου, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

10. Για οποιαδήποτε επέμβαση στο εσωτερικό ή στο 
εξωτερικό του διατηρητέου κτιρίου, καθώς και για την 
τοποθέτηση των αναγκαίων επιγραφών, απαιτείται η 
γνωμοδότηση, επί της σχετικής αρχιτεκτονικής μελέτης, 
του οικείου Συμβουλίου Αρχιτεκτονικής και η έγκριση 
αυτής από την αρμόδια Υπηρεσία (Διεύθυνση Περιβάλ¬ 
λοντος και Πολιτισμού) του Υπουργείου Εσωτερικών 
και Διοικητικής Ανασυγκρότησης (π. Υ.ΜΑ.Θ.). Με από- 

φάση του Υπουργού Εσωτερικών και Διοικητικής Ανα¬ 
συγκρότησης και σε συνέχεια παλαιότερων εγκυκλίων 
του πρώην Υπουργείου Μακεδονίας και Θράκης μπορεί 
να ορίζονται εργασίες ή επεμβάσεις, για τις οποίες δεν 
απαιτείται έγκριση της αρμόδιας Υπηρεσίας του οικείου 
Υπουργείου. 

11. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 


12. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α. 

13. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 21 Απριλίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

φ.ΥΠΟΥΡΓΕΙΟ ΜΑΚΕΔΟΝΙΑΣ ΚΑΙ ΘΡΑΚΗΣ) 

Το τοπογραφικό αυτό διάγραμμα κλίμακας 1: ίαοο 

συνοδεύει την με αριθ. πρωτ. Τ4ΰ’^.ί.2οί47.ΐΗ 

Απόφαση τη!, Ϋβ>»Μ·<αυαι<αύ Ε«(&Τ<Μ»λΜ3ΜΜκητ 
Ά<ΧΙ όΙΟίΚΥ»Τ>'*">'\5 ΑνίΧί>0 , ϊί^ρ0Τν'<ι1Γ'5 

;διατηρητέου- 



ΝΟιο-τταιοί 1&τςς\ν^ >■> ^ ν .Νμέξ,Ης ι ό?ατν&(£ 


για τον χαρακτηρισμό ως διατηρητέ 
που βρίσκεται Τ'»5...Ο.6θί). 

.Γ ηαρίλω.©. ΐ,ο,υ.. Τ2_. 


ι του κτιρίου 


του Δήμου ...Β&.ρίλλα,δ. 

του Νομού ...)ί:^ΑΑ!θΛ.<*5. 

και για τον καθορισμό ειδικών όρων προστασίας 
και περιορισμών δόμησης αυτού. 

Θεσσαλονίκη, .ΑΓ./.04./ 20.15· 

0 Προϊστάμενος του Τμήματος 
λιακών Οικισμών και Διατηρητέων Κτιρίων 
Ιθυνσης Περιβάλλοντος και Πολιτισμού 




)5 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α' 

225 ί 

Β' 

320 ί 

Γ' 

65 ί 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 ί 

Δ.Δ.Σ. 

225 € 

Α.Σ.Ε.Π. 

70 ί 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιιίίρ://νννννν.βί. 9 ΐ· - β-πιαΜ: ννβόπΐ33ΐβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 1 50008406051 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































